Zorica Kondža

**Zorica Kondža** (Split, Hrvatska, 25. lipnja 1960.) hrvatska je pjevačica zabavne glazbe.

## Biografija
Rođena je 25. lipnja 1960. u Splitu. Glazbenu karijeru započela je u grupama Pirati, Novi Dan, ST i „Stijene“ krajem 1970-ih, odnosno početkom 1980-ih, da bi je 1984. nastavila kao solistica. Odlikuje je glas velikog raspona, u kojem se mediteranski temperament susreće s modernim žanrovima, poput soula, bluesa i rock and rolla.

Zorica Kondža, zvana još i Zore, i Zorka (po Oliveru Dragojeviću) s grupom „Stijene“ objavila je četiri albuma (uz dvije zajedničke kompilacije s ostalim vokalnim solisticama grupe), te dva samostalna albuma, od kojih je „Zlatna kolekcija“ kompilacija njezinih najvećih uspješnica. Tijekom svoje bogate karijere Zorica Kondža u početku je bila jedan od najboljih pratećih vokala domaće estrade, a snimala je za imena poput Miše Kovača, Olivera Dragojevića, Đorđija Peruzovića i Nede Ukraden. Njezine najljepše pjesme, uglavnom ljubavne balade mediteranskog izričaja, skladao je njezin suprug i dugogodišnji suradnik Joško Banov. Surađivala je i s drugim renomiranim autorima: Zdenkom Runjićem, Helenom Papić, Nenadom Ninčevićem, Davorom Toljom i dr. Stihove za neke pjesme iz njezinog repertoara napisala su neka od ponajboljih pera "primijenjene poezije" kao što su Jakša Fiamengo i Helena Papić. Živi u Splitu.

## Festivali
Zorica Kondža ima iza sebe brojne nastupe na domaćim festivalima, a najvjernija je bila Splitskom festivalu, na kojem se pojavljuje od 1981. godine, najprije kao vokalna solistica grupe „Stijena“, a od 1984. i kao samostalna izvođačica.

Festival Split:

* 1981. - "Ja sam more, ti si rijeka" (pjevačica grupe "Stijene") 
* 1982. - "Ima jedan svijet" (pjevačica grupe "Stijene") 
* 1984. - "Nakon dugih milja" 
* 1984. - "Djevojke s kapom na glavi" - večer Ustanak i more (s dječijim zborom "Srdelice")
* 1985. - "Pokora" 
* 1986. - "Vrijeme ljubavi" 
* 1986. - "Dodji kao prijatelj" - večer Ustanak i more
* 1986. - "Grišnica" - Autorska večer Zdenka Runjića 
* 1988. - "Zbog tvoje ljubavi" 
* 1988. - "Oda" - večer Ustanak i more
* 1989. - "Daj mi sunca" 
* 1989. - "Pričat ću te svima" - večer Ustanak i more
* 1990. - "Ti si moj san" (duet: Oliver Dragojević) 
* 1990. - "Najljepše je kad si tu" 
* 1993. - "Molitva za tebe" 
* 1994. - "Do posljednjeg daha" (duet: Neno Belan) 
* 1994. - "Dok ploviš morima" 
* 1995. - "Tko je kriv" 
* 1997. - "Sto mandolina" (duet: Vinko Coce) 
* 1997. - "Zarobljena" 
* 2001. - "Dobar tan ti, dušo" (duet: Toni Cetinski) 
* 2005. - "Idi s njom" 
* 2006. - "Zauvijek"
* 2007. - "Lipi moj"
* 2008. - "Zbog tebe"
* 2009. - "Kale ljubavi"
* 2010. - "Luda djelozija"
* 2011. - "Ćiba od zlata"
* 2012. - "Ljubav bez kraja"
* 2013. - "Ispod cvita od lavande"
* 2014. - "Navika"

Jugovizija:
* 1990. - "Sreća je tamo gdje si ti" (duet: Oliver Dragojević), 3. mjesto

Eurovizija:
*1985. - Pokora (odustajanje zbog obilježavanja 5. obljetnice Titove smrti na dan samog natjecanja)

Dora:
* 1993. - "Nema mi do tebe", 4. mjesto 
* 1994. - "Ti si moj", 4. mjesto
* 1998. - "Nebo", 7. mjesto 
* 2006. - "Za tobom luda", polufinale

Zadarfest:
* 1999. - "Vrati ga more"

Melodije Istre i Kvarnera:
* 1993. - "Stara ljubav"
* 1995. - "Istarsko ljeto"
* 2001. - "Koliko dani"

Festival Opatija:
* 1985. - "Sjećanja"
* 1986. - "Bar da znam"
* 1993. - "Gdje je sunca sjaj"

Opuzen - Melodije Hrvatskog juga:
* 2002. - "Čarolija"

ZagrebFest:
* 1980. - "Sve je neobično ako te volim" (pjevačica grupe "Stijene")
* 1985. - "Prvi put osjećam" (duet: Dražen Žanko)
* 1986. - "Vjetre" - večer Novi trendovi šansone
* 2011. - "Još uvijek sanjam"

## Nagrade
*Split '81. – Ja sam more ti si rijeka - nagrada za najbolju interpretaciju 
*Split '82. – Ima jedan svijet - prva nagrada stručnog žirija 
*Vaš šlager sezone 1983. - nagrada Zlatni mikrofon
*Split ‘85. – za pjesmu Pokora, prva nagrada stručnog žirija i nagrada za najbolju interpretaciju 
*Opatija ‘86. –  za kompoziciju Bar da znam - prva nagrada stručnog žirija, prva nagrada publike i prvu nagrada po glasovanju novinara 
*Split ‘86. – Vrijeme ljubavi - prva nagrada stručnog žirija
*Split ‘90. – prva nagrada stručnog žirija i druga nagrada publike za pjesmu Ti si moj san (duet s Oliverom Dragojevićem)  
*Split ‘94. – prva nagrada stručnog žirija za pjesmu Do posljednjeg daha (duet s Nenom Belanom) i druga nagrada publike za pjesmu Dok ploviš morima. Dok ploviš morima je dobila i Grand Prix nagradu
*Split ‘97. – prva nagrada stručnog žirija za pjesmu Zarobljena i druga nagrada publike za pjesmu Sto mandolina (duet s Vinkom Cocem) 
*Zadarfest 1999. – druga nagrada stručnog žirija za kompoziciju Vrati ga, more
*Dresden ‘84. – prva nagrada stručnog žirija 
*Prag ‘85. - prva nagrada stručnog žirija 
*MAK fest ‘85. – treća nagrada publike 
*MAK fest ‘89. – prva nagrada publike
*Split '06.- Zauvijek - prva nagrada publike, prva nagrada stručnog žirija i grand prix

## Diskografija
### S grupom ''Stijene''
*Cementna prašina (1981.) 
*Jedanaest i petnaest (1982.) 
*Balkanska Korida (1983.)
*The Best of Stijene 15 godina - 6 žena Marina Limića (1995.)
*Zlatna kolekcija (2009.)

### Solo
*Ti si moj (1994./95. - objavljeno samo u inozemstvu)
*Hodajmo po zvijezdama (2001.)
*Zlatna kolekcija (2004.)

## Izvori